Kārlis Būmeisters (politiķis)
Šis raksts ir par politiķi. Par mūziķi skatīt rakstu Kārlis Būmeisters (mūziķis). Kārlis Būmeisters (dzimis 1888. gada 13. novembrī, miris 1967. gada 3. aprīlī) bija Latvijas politiķis, grāmatvedis, auditors. Bijis 1., 2. un 3. Saeimas deputāts. Latvijas Sociāldemokrātiskās strādnieku partijas (LSDSP) biedrs, kā arī Latvijas Bankas padomes loceklis, latviešu dzejnieka un redzamākā LSDSP biedra Raiņa domubiedrs. Ārsta Valentīna Būmeistera, padomju disidenta, politiski represētā profesora Jura Būmeistera tēvs un mūsdienu mūziķa un TV personības Kārļa Būmeistera (šobrīd Eiropas Parlamenta ierēdņa) vecvectēvs. Politiski apcietināts trīs reizes par tobrīd pretvalstisku vai revolucionāru darbību gan Krievijas Impērijas, gan Kārļa Ulmaņa autoritārā režīma, gan Padomju okupācijas laikā.